Kolooniate ühinemist Maa Föderatsiooniks kiirendas tunduvalt välisoht. Inimkonnale vaenulikud tsivilisatsioonid Galaktikas, kes esialgu suhtusid maalastesse ükskõikselt, hakkasid edasise ekspansiooni käigus järjest enam väljendama oma ebasõbralikku suhtumist  noorde rassi. Kuigi senine lepingutega ette nähtud koostöö oli jäänud suhteliseks, hakkasid erinevate riikide kolonistid peagi taipama, et inimkonna killustatus on vaid vaheepisood. Siiski tuleb silmas pidada, et just tänu inimkonna killustatusele riikideks olid maalased hästi relvastatud ja võimelised end edukalt kaitsma, kui vaenulikud tsivilisatsioonid lõpuks ühendatud jõududega ründasid.